### 11.    Beslutning om anlægsbevilling til renovering af elevatorer

**Åbent**

Sagsnr.: 326-2016-62347       J.nr.: 82.12.00           Dokumentnr.:
326-2016-421042

**Sagstype**

Beslutning.

**Resume og sagens baggrund**

På investeringsoversigten for 2017 er der afsat et
rådighedsbeløb på 2,0 mio. kr. til renovering af elevatorer. Der søges om
frigivelse af det samlede rådighedsbeløb på 2,0 mio. kr. til renovering af
elevatorer.

**Indstillinger**

Direktøren indstiller, at der gives en anlægsbevilling på 2,0
mio. kr. til renovering af elevatorer finansieret af det afsatte
rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

[adresse] faste samarbejdspartner, ThyssenKrupp,
har i 2016 gennemgået alle kommunens elevatorer og lifte. Ved gennemgangen er
der blevet udarbejdet tilstandsskemaer og økonomiske vurderinger i forhold til
istandsættelse og vedligehold.

Gennemgangen viste, at især 6 elevatorer er slidte i en
sådan grad, at sammenbrud regnes for nært forestående. Det anbefales derfor, at
der igangsættes en gennemgribende renovering af de pågældende elevatorer.

Den samlede økonomiske udgift hertil blev i forbindelse med
budgetlægningen anslået til i alt 2,0 mio. kr.

Det skal bemærkes, at der generelt i de kommende år vil være
et stort vedligeholdelsesbehov i forhold til kommunens elevatorer og lifte,
herunder på alarmlinierne, som er af ældre dato.

**Økonomiske konsekvenser**

Der er afsat et rådighedsbeløb på 2,0 mio. kr. i 2017 til renovering
af elevatorer. Økonomichefen bemærker, at restrådighedsbeløbet herefter udgør 0
kr.

**Teknik- og Miljøudvalgets møde
den 10. januar 2017:**

Anbefales.

**Økonomiudvalgets møde den 18.
januar 2017:**

Anbefales.